KRAJEVNA SKUPNOST ROŽNA DOLINA
Številka: 25/26
Datum: 22.4.2026


ZAPISNIK
25. seje Sveta KS

Prisotni: Borut Čubej, Mavricija Valantič, Nataša Volk, Miha Bitežnik, Klavdija Židanik, Bore Mitovski, 

Opravičeno odsotni: Erika Bensa, Slavko Šuligoj, Marjan Grilč

Pričetek seje ob 19.00. uri

DNEVNI RED:  
1.Pregled realizacije sklepov 24. seje.
2. Predlogi za režim parkiranja  na parkirišču pred sedežem K.S.
3.Pregled prispele pošte.
4.Predlogi in pobude.
5.Razno.                                                                                                                            

Točka 1
Pri pregledu sklepov 24. seje smo ugotovili, da so bili vsi sklepi realizirani.
Točka 2
V Rožni Dolini pred sedežem KS poteka parcelacija in aktivnosti v smislu pridobitve zemljišča iz države na občino, kjer bi uredili parkirišča za uporabnike sedeža KS in krajane. Člani sveta KS so podali različne predloge parkirnega režimo in se soglasno odločili, da je najbolj primerno, da je prepovedano parkiranje za vsa tovorna vozila, avtobuse, kamperje, kamp prikolice  in delovne stroje oziroma da je dovoljeno samo za osebna vozila in omejitev parkiranja na 2 uri. 
Sklep št. 1: Na MONG pošljemo predlog parkirnega režima na parkirišču pred sedežem KS. 

Točka 3
Prejeli smo pošto za podelitev statusa grajenega javnega dobra na nepremičnini par. št. 206 k. o. 2306 Rožna Dolina. V zemljiški knjigi je vknjižena družbena lastnina v splošni rabi občine Nova Gorica. Ker pa inštitut družbene lastnine danes ne obstaja več, je potrebno na nepremičnini vzpostaviti takšno stanje, da bo skladno z veljavno pozitivno zakonodajo. V naravi predstavlja parc. št. 206 nekategorizirano občinsko cesto, ki se navezuje na kategorizirano državno cesto R2 444/0365 in hkrati služi kot dostop do dveh večstanovanjskih objektov na Vipavski cesti, kjer je urejena tudi površina za pešce. 
Sklep št. 2: Svet KS daje pozitivno mnenje k ureditvi stanja parc. Št. 206 k.o. 2306 Rožna Dolina.

Točka 4
G. Valantič je pripravila ponovno prošnjo za MONG za pomoč pri ureditvi odvodnjavanja v KS Rožna Dolina za ulico Pod gričem, kjer je voda preusmerila tok zaradi krčenja gozda in zamaka spodnje prostore tamkajšnjih stanovanjskih hiš.
Sklep št. 3: Ponovno pošljemo dopis na MONG za pomoč pri ureditvi problema zamakanja v ulici Pod gričem. 

Seja zaključena ob 21.00 uri.

Zapisala                                                                                       Predsednik KS RD
Nataša Volk                                                                                 Borut Čubej

